Rossiyalik muhandislar Lada Priora’ni ulkan o‘rgimchakka aylantirdi (video)

Krasnodardagi avtoservis jamoasi ikki oy davomida Lada Priora’ni ulkan o‘rgimchakka aylantirgani tasvirlangan video bilan bo‘lishdi.

 Kadr: YouTube
Videorolik muallifining so‘zlariga ko‘ra, loyihani amalga oshirish juda qiyinchilik tug‘dirgan bo‘lib, ikki oy vaqt sarflangan. Shunga qaramay, mashina oldingidek “yura oladi”.

“O‘rgimchak-avtomobil”ning uzunligi 3 metrga teng har bir oyog‘iga alohida g‘ildirak yasalgan. Avtomobil o‘zining ichki yonuv dvigateli, transmissiyasi va benzobakidan ayrilgan — bu kabi qaror konstruksiyani yengilroq qilish maqsadida qabul qilingan. Buning o‘rniga Priora’ga elektromotor o‘rnatilgan bo‘lib, uning yordamida butun konstruksiya harakatga keladi.
To‘g‘risini aytganda, bu mashina yordamida tez harakatlanib bo‘lmaydi. “O‘rgimchak-avtomobil”ning maksimal tezligi soatiga 5 kilometrni tashkil etadi.